**Centralizator observații pentru documentele întocmite pentru implementarea prevederilor** **Ordinului ANRE nr. 160/2019:**

**Procedura privind Înregistrarea Participanților la Piaţa centralizată pentru energia electrică din surse regenerabile susținută prin certificate verzi**

|  |  |  |  |  |
| --- | --- | --- | --- | --- |
| Art. | **Text de referință** | **Observații/propuneri** | **Clarificări OPCOM** | **Text final** |
| Art.  5.1.1.5 | În cazul înregistrării participantului desemnat de o entitate agregată de producători de energie electrică din surse regenerabile, acesta va depune lista producătorilor de energie electrică din surse regenerabile care fac parte din entitatea agregată. Toți membrii entității agregate trebuie să fie înscriși anterior la PCE-ESRE-CV și trebuie să respecte convenția de participare aferentă acestei modalități de tranzacționare; | **AFEER:**  În cazul înregistrării participantului desemnat de o entitate agregată de producători de energie electrică din surse regenerabile, acesta va depune lista producătorilor de energie electrică din surse regenerabile care fac parte din entitatea agregată. ~~Toți membrii entității agregate trebuie să fie înscriși anterior la PCE-ESRE-CV și trebuie să respecte convenția de participare aferentă acestei modalități de tranzacționare~~;”  **Motivație:** sensul agregării este tocmai ca acești producători care desemnează o entitate agregată să-l reprezinte să nu se mai înscrie și el la piața respectivă. | Propunerea contravine prevederilor Art. 9 – (1) și (3) din Regulamentul menționat.  Menționăm că în conformitate cu prevederile Art. IV din Legea nr. 184/2018, „2 sau mai mulți producători de energie din surse regenerabile, indiferent de tehnologia folosită, în vederea îmbunătățirii performanțelor financiare și de producție, **pot participa** pe piețele concurențiale de energie împreună ca o singură entitate agregată, cu respectarea prevederilor Legii concurenței nr. 21/1996, republicată, cu modificările și completările ulterioare”. Față de prevederile menționate ale Legii opinăm că derogarea introdusă privește modul de ofertare a energiei electrice, prin asociere și nu în nume propriu, și nu face derogare de la regulile aplicabile pentru accesul la piață.  Mai mult, reiterăm faptul că tranzacționarea CV se realizează în nume propriu de către Vânzătorii care decid să desemneze un alt producător să îi reprezinte în cadrul unei entități agregate și prin urmare trebuie să le fie aplicabile drepturile și obligațiile aferente participării în nume propriu pe această piață. | Propunem menținerea textului din documentul de discuție. |
| Art.  5.1.1.6 | În cazul înregistrării participantului desemnat de o entitate agregată de producători de energie electrică din surse regenerabile, componenta de administrare a PCE-ESRE-CV practicat de OPECV, se aplică corespunzător puterii sale instalate | **AFEER:**  În cazul înregistrării participantului desemnat de o entitate agregată de producători de energie electrică din surse regenerabile, componenta de administrare a PCE-ESRE-CV practicat de OPECV, se aplică corespunzător puterii sale instalate, **iar fiecare producător din entitatea agregată nu va mai achita individual componenta de administare a tarifului practicat de OPCCB**.“  **Motivatie:** conform punctului 1. | Conform „Metodologiei de stabilire a tarifului reglementat practicat de operatorul pieței de energie electrică” (Ordin ANRE nr. 67/04.09.2013, cu modificările ulterioare), art. 15 b), componenta de administrare a piețelor centralizate Tadmin [lei/participant/an], aplicata anual fiecărui participant la piețele centralizate, pentru fiecare piață centralizată la care este înscris” , iar Regulamentul aprobat prin ordinul 160/10.07.2019 nu indică o derogare de la prevederea menționată.  Mai mult, propunerea contravine prevederilor Art. 9 – (1) și (3) din Regulamentul menționat. | Propunem menținerea textului din documentul de discuție. |